24. Yhteisön strategia henkilöautojen ja kevyiden hyötyajoneuvojen hiilidioksidipäästöjen vähentämiseksi (äänestys) 
- Mietintö: Davies
- Ennen äänestystä
Martin Schulz
(DE)Arvoisa puhemies, haluan esittää pyynnön. Pyydän, että tarkistusten äänestysjärjestystä muutetaan työjärjestyksen 155 artiklan 2 kohdan nojalla. Äänestysluettelon perusteella on selvää, että tarkistus 51 on kauaskantoisempi kuin tarkistukset 42 ja 52, josta syystä pyytäisin äänestämään ensin tarkistuksesta 51 ja sen jälkeen tarkistuksista 42 ja 52.
Puhemies
(FR) Istuntopalvelu kertoo olevansa eri mieltä, mutta pyydän Chris Daviesiä selventämään asiaa.
Chris Davies  
esittelijä.-(EN)Arvoisa puhemies, olen lyhyesti sanottuna yhtä mieltä parlamentille esitetystä äänestysjärjestyksestä.
Puhemies
(FR)Tässä tapauksessa seuraamme perinteisesti esittelijän mielipidettä.
